Ижъ дэдэкIэ узэкIэIэбэжьымэ япчъагъэкIи, псэупIэу аубытыщтыгъэмкIи адыгэхэр Кавказым къихъухьэгъэ цIыф лъэпкъ анахь инхэм ащыщыгъэх. ЯкультурэкIи ахэр къахэщыщтыгъэх. Адыгэ щыгъын-шъуашэхэр, адыгэ къашъохэмрэ орэдышъохэмрэ Кавказым щыпсэухэрэ нэмыкIрэ лъэпкъхэм язакъоп щысэтехыпIэ зыфэхъугъэхэри, зыштагъэхэри. Адыгэхэм яшэн -зэхэтыкIэ, ялIыгъэ-лIыхъужъныгъэ, япкъышъол идэхагъэ яхьылIэгъэ щытхъур дунаим инэу щыIугъ. Нарт эпосыр  дунэе фольклорым ипроизведение шIагъомэ ахэуцуагъ.